Document ID: 32005R2163

KOMISSION ASETUS (EY) N:o 2163/2005,
annettu 22 päivänä joulukuuta 2005,
naudanliha-alan tuotteiden vientitodistushakemusten hylkäämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 (1),
ottaa huomioon naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä sekä asetuksen (ETY) N:o 2377/80 kumoamisesta 26 päivänä kesäkuuta 1995 annetun komission asetuksen (EY) N:o 1445/95 (2) ja erityisesti sen 10 artiklan 2 kohdan ensimmäisen alakohdan b ja c alakohdan sekä 2 a kohdan,
sekä katsoo seuraavaa:
(1)
Komissio ilmoitti 20 päivänä joulukuuta 2005 poliittisesta aikomuksestaan muuttaa naudanlihan vientitukien vahvistamisesta 7 päivänä joulukuuta 2005 annettua asetusta (EY) N:o 2000/2005 (3) siten, että vientitodistuksia ei enää myönnetä Egyptiin ja Libanoniin tarkoitettujen suurten urospuolisten teurasnautojen vientiä varten.
(2)
Kyseistä ilmoitusta seuraavina päivinä edellä mainittuihin määräpaikkoihin tarkoitettuja suuria urospuolisia teurasnautoja koskevien vientitodistushakemusten sisältämien määrien havaittiin olevan tavanomaista menekkiä suuremmat. Kyseisiä hakemuksia on sen vuoksi pidettävä keinottelutarkoituksessa jätettyinä ottaen huomioon asetuksen (EY) N:o 2000/2005 muuttaminen.
(3)
Vielä hyväksymättömät vientitodistushakemukset on syytä hylätä ja keskeyttää vientitodistushakemusten jättäminen viiden työpäivän ajaksi tämän asetuksen voimaantulosta,
ON ANTANUT TÄMÄN ASETUKSEN:
1 artikla
Hylätään tämän asetuksen voimaantuloa edeltäneiden neljän työpäivän kuluessa jätetyt vientituen ennakkovahvistuksen sisältävät vientitodistushakemukset, jotka koskevat Egyptiin ja Libanoniin tarkoitettuja suuria urospuolisia teurasnautoja (CN-koodi 0102 90 71 9000).
Keskeytetään kyseisiä eläimiä koskevien vientitodistushakemusten jättäminen viiden työpäivän ajaksi tämän asetuksen voimaantulosta.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 2005.

Labels: 3
18
17